# Tiedote esimiehille syksyn 2024 koulutuskokonaisuudesta: Ymmärrystä, työkaluja ja kohtaamisen taitoa muistisairaan hoidon arjen tilanteisiin

Syksyllä 2024 toteutetaan pilottina RRP2 hankkeessa suunniteltu koulutuskokonaisuus, jossa keskeisinä teemoina on ihmislähtöisyys ja validaatio menetelmä. Koulutus on tarkoitettu kotona asumista tukevien palvelujen, sekä ympärivuorokautisten palvelujen henkilöstölle, jotka työssään kohtaavat muistisairaita asiakkaita. Koulutuksen toteuttaa Suomen muistiasiantuntijat ry. Toiveena on, että sama työntekijä osallistuu kaikkiin koulutuskertoihin. Yksittäisen poissaolon sattuessa, voi toinen henkilö työyhteisöstä tulla tilalle.

Koulutuksen tavoitteena on tarjota työntekijöille tukea ja työkaluja arjen haasteellisiin tilanteisiin. Pilottiin osallistujilta tullaan pyytämään jokaisen koulutuskerran jälkeen palautetta sisällöstä. Koulutuspakettia muokataan tarvittaessa seuraavalle vuodelle.

Hankkeen tuottaman koulutuksen osallistujat voivat hakea viimeisen livenä toteutettavan koulutuskerran osalta korvausta matkakuluista. Hanketyöhön osallistuvien matkakulut ovat hyväksyttäviä hankekuluja.

## Aikataulu ja sisältö:

1. **Torstai 12.9.2024 klo 13.00–16.00 Teams** – Yleisimmät muistisairaudet ja erityispiirteet, sekä niiden aiheuttama muuttunut käytös, lääkehoito ja ravitsemus.
2. **Torstai 3.10.2024 klo 13.00–16.00 Teams** – Elämänlaatua ja yksilöllisyyttä arkeen, ihmislähtöisyys arjessa. Miten lisätä elämänlaatua arjessa, tukea asiakkaan osallisuutta ja toimijuutta.
3. **Torstai 24.10.2024 klo 13.00–16.00 Teams** – Validaatio asenteena ja työkaluna, ymmärrystä asiakkaan käyttäytymiseen ja keinot muistisairauden eri vaiheissa.
4. **Torstai 21.11.2024 klo 13.00–16.00 Live, Järvenpää** – Ennakoinnin mahdollisuudet muistisairaan hoidossa. Mistä haasteellinen käytös johtuu, mikä sitä lisää. Miten toimia, jotta työntekijällä säilyy tilanteen hallinta.

Koulutuksessa tehdään omaan työhön liittyviä lyhyitä pohdintatehtäviä, joita työstetään myös oman työyksikön jäsenten kanssa.

Lisätietoja